דרור קרן

דרור קרן (נולד ב-3 באפריל 1964) הוא שחקן תיאטרון, קולנוע וטלוויזיה, מדבב, תסריטאי, מחזאי ובמאי ישראלי, זוכה פרס אופיר ופרס האקדמיה לטלוויזיה. קרן נולד בשכונת גבעת המורה בעפולה. משפחת אביו ברחה מפולין לברית המועצות בימי השואה. אביו היה קצין בחיל האוויר ולאור קידומו ושינוי הבסיסים בהם שירת, עברה המשפחה להתגורר בילדותו בבאר שבע, ובשנות העשרה שלו - בכפר סבא. החל את דרכו המקצועית בחוג הדרמטי של חטיבת הביניים שז"ר ובקבוצת התיאטרון של תיכון כצנלסון בכפר סבא. שירת בתיאטרון צה"ל, ובתום שירותו החל לשחק בתיאטרון חיפה. אחר כך נסע ולמד משחק ב-"Mountview theater school" בלונדון. הוא חזר אחרי שנה, שיחק כשנה נוספת בחיפה ואחר כך עבר לתיאטרון הבימה. בשנים 1994–1998 היה השחקן ה"צבר" הראשון ששיחק בתיאטרון "גשר". תפקידו הראשון בטלוויזיה היה בתוכנית האמנות "בקצה המכחול" בערוץ הראשון בשנת 1991, בה השתתף לצד קרן מור, עמוס שוב, שרון כהן ועוד. בשנת 1998 שיחק בתפקיד רב-פקד זלצר במיני-סדרת המתח הישראלית "ארץ קטנה, איש גדול". שנה לאחר מכן החל לגלם את יואל בסדרת הטלוויזיה "שבתות וחגים", ששודרה במשך חמש עונות בערוץ 3. הודות לתפקיד זה זכה לפרסום נרחב. בשנת 2000 השתתף קרן בקלטת הילדים "דוד פומפה" לצידה של דפנה דקל. קרן השתתף גם בסרטי הטלוויזיה "יונה סידס - מורה דרך", "לילה ללא לולה", אני פורים, בתפקיד הראשי בסרט "רינה ואריק לנצח" (2003) וכן בסדרות "20 פלוס", "מילואים", "בטיפול" ו"לא הבטחתי לך". כמו כן השתתף בסדרת המתח הטלוויזיונית "דאוס" בתור מר גולד. במקביל, הופיע בתוכניות הבידור "של מי השורה הזאת?" ו"שערורייה". קרן השתתף בתוכניות הילדים "פרפר נחמד" של הטלוויזיה החינוכית, "סיפורי סומסום" בערוץ הופ!, "סיפורי גן חיות" בערוץ 2 ובקלטות וידאו לילדים כגון "הדוד פומפה" והופיע ב"קצה של חוט", מופע משותף עם המוזיקאי אורי לשמן. בשנת 2011 שיחק בסדרה "סימני שאלה", ובשנת 2012 בסדרה "יום האם" לצד קרן מור. בשנת 2013 החל להגיש את התוכנית "תמונה חדה", העוסקת בקולנוע דוקומנטרי ששודרה בערוץ הראשון, בשנת 2014 השתתף במספר פרקים בעונה השנייה של הסדרה "זגורי אימפריה" בתפקיד רב מקובל מאופקים. בשנת 2015 שיחק במיני-סדרה "חשודה" בערוץ 10. בשנת 2016 החל לשחק בסדרה "מטומטמת". מאז 2021 דרור קרן מקריין את פרקי הסדרה "הבלתי חשובים" בכאן 11. קרן גם שימש כפרזנטור של מספר חברות מסחריות - סלקום (2004), עוף טוב (2006-2008) והפניקס חברה לביטוח (החל מ-2019). קרן שיחק בסרטים "לילסדה", "מייד אין איזראל" (Made in Israel), "כלבת", "אדם בן כלב", "סיפורי תל אביב" "רחמים", "מסוכנת" וב"אביבה אהובתי". בשנת 2009 הופיע בסרט "חמש שעות מפריז", של הבמאי לאון פרודובסקי. בשנת 2010 שיחק בסרטו של אבי נשר "פעם הייתי", ושיחק בסרט הילדים "אני לא מאמין אני רובוט". בשנת 2012 שיחק בתפקיד ד"ר שמואל בסרטו של שמי זרחין "העולם מצחיק". בשנת 2015 שיחק בסרט "קאפו בירושלים" בבימויו של אורי ברבש. בשנת 2018 שיחק בסרטו של יעקב גולדווסר "שרוכים". בשנת 2023 שיחק בסרטו של מתן יאיר "חדר משלו", בסרט "בית" ובסרט "טור פרידה", בבימוי רוני ניניו. דיבב את שריף וודי בארבעת סרטי "צעצוע של סיפור" של דיסני ופיקסאר (באנגלית דיבב את הדמות טום הנקס), סיריוס בלק בסדרת סרטי הארי פוטר (במקור גארי אולדמן), וילי וונקה בעיבוד של טים ברטון ל"צ'רלי בממלכת השוקולד" (באנגלית: ג'וני דפ), ברט מנקה הארובות בגרסה העברית של "מרי פופינס" (באנגלית: דיק ואן דייק), מדבב את דמותו של "רנגו", ואת החתול במגפיים בשני סרטי "החתול של שרק". באלו הדב ספר הג'ונגל. קרן זכה פעמיים בפרס האקדמיה לשחקן הטוב ביותר בדרמה לטלוויזיה על תפקידיו ב"רינה ואריק לנצח" וב"קצכן". קרן שיחק בהצגות רבות: בתיאטרון הקאמרי שיחק בהצגות: "אשכבה", "קברט לוין" ו"יעקובי ולידנטל" מאת חנוך לוין, "טובים השניים", "הנפש הטובה מסצ'ואן", "אורזי מזוודות", בואינג בואינג, במחזמר "המפיקים", בתפקיד הראשי בהצגה "משרתם של שני אדונים", במחזה "אשה בורחת מבשורה" (בשיתוף עם תיאטרון הבימה), "אישה בורחת מבשורה", בשנת 2017 שיחק בתפקיד הראשי ב"סוס אחד נכנס לבר", על פי ספרו של דויד גרוסמן שבעיבודו למחזה השתתף וגם ביים אותו. בשנת 2020 שיחק במחזה "הבן" בקאמרי מאת פלוריאן זלר שביים גלעד קמחי בתרגום של דורי פרנס. בשנת 2022 שיחק במחזה הדוד וניה. משנת 2024 משחק במחזה טרטיף מאת מולייר שביימה רוני ברודצקי בתפקיד ארגון. בתיאטרון צוותא שיחק ב"אוי אליאס אליאס", מופע קברט במלאת 70 להולדתו של חנוך לוין, וב"אִישְׁ'ל ורוֹמַנְצקָה" מאת חנוך לוין (2019). בתיאטרון חיפה שיחק ב"שוליים קשים", "הבולשת חוקרת", "בונבנטורה" ו"עיר חופשית". בתיאטרון הבימה שיחק בהצגות "ליל העשרים", "לב טוב", "ההולכים בחושך". בתיאטרון גשר שיחק בהצגות "רוזנקרנץ וגילדנשטרן מתים", "טרטיף", "בשפל", וב"עיר - סיפורי אודסה". בסוף 2008 העלה מופע סטנד-אפ "מצד שני", אותו גם כתב. המופע רץ במשך כשלוש שנים. בשנת 2015 כתב את המחזה "על האש", שהוצג בתיאטרון הקאמרי בבימויו. במחזה זה קרן חוזר אל מחוזות ילדותו ומעמת בערב יום העצמאות את ההורים, דור המייסדים, ואת הבית שחלמו עליו, עם ילדיהם ועם מה שהוא היום. על מחזה זה זכה קרן בפרס התיאטרון הישראלי בקטגוריית מחזאי השנה. באוקטובר 2020, גלם את ראש הממשלה בנימין נתניהו, במסגרת פרויקט בו שמונה שחקנים ויוצרים הקליטו את תמלילי חקירות ראש הממשלה, בתיקי 1000, 2000 ו-4000. קרן זכה במספר פרסים עבור פועלו בתיאטרון, בהם פרס קרן התרבות אמריקה-ישראל, פרס פינקל עבור תפקיד נפתלי ב"ליל העשרים", פרס רוזנבלום לשנת 1997, זוכה פרס השחקן המצטיין בתיאטרון הקאמרי עבור תפקידו ב"טובים השניים". ב-2018 זכה בפרס התיאטרון הישראלי, בקטגוריית השחקן הראשי הטוב של השנה, עבור תפקידו ב"סוס אחד נכנס לבר". קרן היה נשוי למאיה חנוך, בתו של שלום חנוך, ולהם שני בנים, בהם עמרי קרן שהוא מוזיקאי. בשנת 2003 נישא בשנית לשירה רוזנפלד ונולדו להם תאומות. ב-2011 השניים התגרשו. כיום קרן נמצא בזוגיות עם זמרת האופרה גוני כנעני. הוא נולד עם חור בעור התוף באוזן ימין ולכן לא שומע באוזן זו. דרור קרן, ברשת החברתית פייסבוק דרור קרן, במיזם "אישים" לתיעוד היצירה הישראלית דרור קרן, במסד הנתונים הקולנועיים IMDb (באנגלית) דרור קרן, באתר "אידיבי", מאגר הידע העברי לקולנוע ישראלי ועולמי דרור קרן, באתר AllMovie (באנגלית) דרור קרן, במסד הנתונים הקולנועיים KinoPoisk (ברוסית) דרור קרן, באתר MusicBrainz (באנגלית) דרור קרן, דף שער בספרייה הלאומית דרור קרן, בארכיון הבימה דרור קרן, באתר תיאטרון הקאמרי ראיונות שחר מגן, טלוויזיה: השורה של דרור קרן, באתר ynet, 31 ביולי 2000 שי גרינברג ואבי שניבאום, העיר, דרור קרן והפרמיירה העצובה של 'חמש שעות מפריס', באתר הארץ, 11 בנובמבר 2009 ליאת רון, ‏דרור קרן | שחקן, באתר גלובס, 19 באוגוסט 2010 משת"פים: אבי גרייניק ודרור קרן על המחיר שמשלמים שחקנים, השמחה שבאבהות והפחד מזיקנה, באתר וואלה, 8 בנובמבר 2013 רון שוורץ, ‏"אדם מגדיר את עצמו קודם כל ע"י זה שהוא שם זין עליך", באתר גלובס, 11 באפריל 2015 רותי זוארץ, ‏דרור קרן חוזר למסך ב"יום האם": "אני צוחק ובוכה. נופל וקם. יש ברירה?", באתר מעריב אונליין, 19 במאי 2016 קובי מידן, חוצה ישראל (תוכנית טלוויזיה) - שיחה עם דרור קרן, הטלוויזיה החינוכית הישראלית, סרטון באתר יוטיוב מורן שריר, "יום האם" בערוץ 2: שקרניות קטנות ויפות, באתר הארץ, 21 באוגוסט 2012 אילה בלופולסקי, עכבר העיר, וידאו: קרן מור הופכת לאמא הכי משוגעת על המסך, באתר הארץ, 1 באוגוסט 2012 ניר קיפניס, ‏ערוץ בטיפול, באתר גלובס, 21 במרץ 2013 הבלתי חשובים (2021) - שחקנים וצוות הפקה, באתר אידיבי ענת ביין, ‏כוכבי "שבתות וחגים", דרור קרן ואלון אבוטבול, עוברים לפרסומות, באתר גלובס, 1 בספטמבר 2004 ענת ביין, ‏השחקן דרור קרן ישמש פריזנטור של המותג עוף טוב בשנתיים הקרובות; יקבל 50 אלף דולר לשנה, באתר גלובס, 7 בפברואר 2006 אסא ששון, שוקה בלחץ: הסערה בקבוצות הוואטסאפ של סוכני הביטוח, באתר TheMarker‏, 28 בינואר 2019 אורי קליין, חמש שעות מפריז: קטן ומחמם לב, באתר הארץ, 11 בנובמבר 2009 שמוליק דובדבני, אהבה וצרות אחרות, באתר ynet, 13 בנובמבר 2009 נירית אנדרמן, הילי ילון, יותם ישי ודרור קרן יככבו בסרט מדע בדיוני ישראלי חדש, באתר הארץ, 22 במרץ 2012 ניר קיפניס, ‏בלוז לחופש הגדול, באתר גלובס, 26 באוגוסט 2013 טור פרידה - בכורה ומפגש עם הבמאי רוני ניניו | סינמטק שדרות, באתר www.sderot-cin.org.il זוכי פרס האקדמיה בתחום הטלוויזיה, באתר האקדמיה הישראלית לקולנוע וטלוויזיה נילי ברקן, ‏בזכות דרור קרן, באתר גלובס, 12 במאי 2002 מיכל בעדני בן-שישו, דרור קרן שר קרן פלס, באתר הארץ, 24 בינואר 2009 טל פרי, ‏ארזו לבד, באתר גלובס, 10 באוגוסט 2011 טל פרי, ‏תפקיד משדרג קריירה, באתר גלובס, 27 באפריל 2010 יאיר אשכנזי, אשה בורחת מבשורה — אל הבמה: לזעוק "די!" מול המציאות, באתר הארץ, 13 במרץ 2016 רון שוורץ, ‏בשורה לתיאטרון, באתר גלובס, 24 במרץ 2016 ביקורות: עידית סוסליק, עכבר העיר, "סוס אחד נכנס לבר": פנינה תיאטרונית, באתר הארץ, 16 ביולי 2017 רן בוקר, דרור קרן יחליף את מיכה לבינסון המנוח בבימוי ההצגה "סוס אחד נכנס לבר", באתר ynet, 28 במרץ 2017 ליאור סורוקה, דרור קרן נכנס לבר של דויד גרוסמן, באתר הארץ, 2 באוגוסט 2017 ננו שבתאי, עם כל הכבוד לצ'כוב, קשה להאמין שאפשרו לפאדיחה כזאת לעלות, באתר הארץ, 21 בפברואר 2022 טרטיף (תכניה), באתר התיאטרון הקאמרי, ‏19.4.2024 ביקורות: מיכאל הנדלזלץ, "אוי אליאס אליאס": שארית מרק חיינו, באתר הארץ, 24 בפברואר 2014 שי הרלב, עכבר העיר, אוי אליאס אליאס: לא למעריצי חנוך לוין בלבד, באתר הארץ, 3 במרץ 2014 יצחק לאור, "אליאס, אוי, אליאס": קברט שגורם למצב רוח נפלא, באתר הארץ, 2 במאי 2014 ננו שבתאי, "איש'ל ורומנצקה" מאת חנוך לוין זכה להפקה יוצאת דופן, באתר הארץ, 5 באוקטובר 2019} חגי חיטרון, איך נשמע סיפור של חנוך לוין בליווי תזמורת קאמרית, באתר הארץ, 11 בדצמבר 2019 מיכל בעדני בן-שישו, משבר גיל ה-44 של דרור קרן, באתר הארץ, 10 בדצמבר 2008 הלה גולדברג, עכבר העיר, דרור קרן: לא מספיק מצחיק, באתר הארץ, 25 בנובמבר 2009 לילי עבודי, עכבר העיר השרון, דרור קרן: צוחק על מלאכת החיים, באתר הארץ, 20 במאי 2010 מנחה נופה, עכבר העיר, חדשות במה: ההצגה החדשה של דרור קרן, באתר הארץ, 16 במרץ 2015 מיכאל הנדלזלץ, "על האש": דור לדור יביע פוסט-טראומה, באתר הארץ, 11 בדצמבר 2015 מנחה נופה, עכבר העיר, טקס פרסי התיאטרון 2016: בילי שוורץ הוא הזוכה הגדול, באתר הארץ, 20 במאי 2016 הארץ, קבוצת שחקנים ויוצרים הקליטה את תמלילי חקירות נתניהו. האזינו, באתר הארץ, 7 באוקטובר 2020 מיה אשרי, טקס פרסי התיאטרון: "סוס אחד נכנס לבר" היא הזוכה הגדולה עם ארבעה פרסים, באתר הארץ, 25 במאי 2018 ניצן פינקו, עמרי קרן: "בניגוד לסבא שלי, אני לא מנסה להיות נכס צאן ברזל לישראל", באתר הארץ, 23 בינואר 2022 יואב בירנברג, "נותן דרור",7 לילות, 29 במרץ 2024